
3 priedas
    
TECHNINĖ UŽDUOTIS-SPECIFIKACIJA 
ORO KONDICIONIERIŲ IR JŲ MONTAVIMO DARBŲ PIRKIMUI 

Darbų apimtis ir atlikimo terminas: Techninėje specifikacijoje nurodytas prekes tiekėjas į Elektrėnų profesinio mokymo centrą adresu Rungos g. 18 ir 20, Elektrėnuose turės pristatyti savo lėšomis. Darbų atlikimo terminas - ne ilgesnis, kaip 1 (vienas) mėn. nuo sutarties įsigaliojimo dienos. 
  Tiekėjas prieš teikdamas pasiūlymą gali atvykti į patalpas adresu Rungos g. 18 ir 20, Elektrėnuose ir apžiūrėti objektą vietoje, įsivertinti visus galimus neplanuotus darbus (savo rizika) ir technines kondicionierių montavimo galimybes.
 Užsakovo kontaktinis asmuo apžiūrai: direktoriaus pavaduotoja infrastruktūrai Jelena Jočionė, tel. +370 672 38 155, el. paštas jelena.jocione@epmc.lt.
Kondicionieriai turi būti pristatyti: nepažeistoje gamyklinėje pakuotėje, nauji, nenaudoti, atitinkantys Techninėje specifikacijoje nurodytus reikalavimus.
Oro kondicionavimo sistemos bus montuojamos Rungos g. 18 ir 20, Elektrėnuose 2 ir 4 aukštuose, išoriniai sistemų blokai montuojami ant pastato išorinės sienos. Vidinių blokų montavimo vietas tikslinti vietoje su užsakovu. Prieš Darbų pradžią, montavimo schema, pajungimas prie elektros tinklo, kondensato nuvedimo įrengimas, laidų ir vamzdelių instaliavimo vietos ir būdai, suderinami darbų vietoje su Užsakovo atsakingu darbuotoju.
Perduodant sumontuotus kondicionierius Užsakovui, Tiekėjas kartu su užsakovo atstovais turi atlikti kondicionierių bandymus visais darbo režimais ir pateikti Užsakovui atliktų darbų perdavimo priėmimo aktus.
Garantiniu laikotarpiu tiekėjas nemokamai teikia techninę priežiūrą ne rečiau kaip vieną kartą per metus, taip pat įsipareigoja ne vėliau kaip per 30 dienų savo sąskaita pakeisti netinkamas naudoti prekes ar jo dalis naujomis. Į iškvietimą telefonu ar el. paštu dėl gedimo garantiniu laikotarpiu tiekėjas turi reaguoti ne vėliau nei per 2 darbo dienas.

Oro kondicionavimo sistema turi atitikti STR 2.09.02:2005 „Šildymas, vėdinimas ir oro kondicionavimas“ keliamus reikalavimus.
Įrenginių sukeliamas triukšmas neturi viršyti Lietuvos higienos normoje HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“ nurodyto leistino triukšmo lygio.

Teikdamas pasiūlymą tiekėjas gali siūlyti geresnių techninių charakteristikų prekes.

Rangovas, montuojant įrangą, turi vadovautis gamintojo instrukcijomis, laikytis saugaus darbo, gaisrinės saugos, aplinkos apsaugos ir darbo higienos reikalavimų. Įranga turi būti nauja ir nenaudota. Montuojama taip, kad patalpose esanti kita įranga, įrenginiai bei kitas turtas nebūtų sugadinti, priešingu atveju – atlyginti padarytus nuostolius.
Rangovas, sumontavęs įrangą, turi sutvarkyti įrangos įrengimo vietą, išvežti ir Lietuvos Respublikos teisės aktų nustatyta tvarka sutvarkyti susidariusias atliekas (jeigu jų susidaro).

Patalpų planai pateikti priede Nr. 4.

Visus darbus, kurie gali būti pagrįstai laikomi būtinais tinkamam sistemų eksploatavimui, privaloma atlikti, nepriklausomai nuo to, ar jie yra parodyti brėžiniuose arba apibūdinti techninėje specifikacijoje dokumentuose, pirkimo dokumentuose ar ne. Montavimo, paleidimo - derinimo darbus atliekantis Rangovas privalo būti susipažinęs su šių sistemų darbams keliamais reikalavimais ir pilnai atsako už atliktų darbų kokybišką išpildymą. Priduodant objektą Rangovas privalo pateikti Užsakovui eksploatavimo ir techninio aptarnavimo aprašymus. Rangovas privalo pateikti konkrečiai pasirinktus įrenginio techninius dokumentus, eksploatavimo ir techninio aptarnavimo aprašymus. Taip pat, Užsakovui paprašius, Rangovas pateikia naudojamų medžiagų ir įrenginių atitikties deklaracijas. Visa dokumentacija turi būti pateikta lietuvių kalba. Visos išmontuotos medžiagos grąžinamos Užsakovui.
Angų įrengimas turi būti atliekamas taip, kad nebūtų pažeistos konstrukcijos. Montavimo metu pažeistos sienos (lubos) turi būti atstatytos ir atlikta jų apdaila. Atlikus darbus, darbo aplinka turi būti sutvarkyta.   
Visi freono vamzdeliai, elektros inžineriniai tinklai montuojami paslėptai.
Kaina turi apimti visą reikiamą Rangovo įrangą bei mechanizmus darbams atlikti, montavimą, statybinius apdailos darbus ir atstatymo-dažymo darbus.

Aplinkosauginiai kriterijai: Pirkimui taikomi ENERGIJOS VARTOJIMO EFEKTYVUMO REIKALAVIMAI, vadovaujantis Lietuvos Respublikos energetikos ministro 2015 m. birželio 18 d., įsakymu Nr. 1-154.
Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.1. papunkčiu (-iais). Aplinkos apaugos kriterijai nustatyti vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 parvirtintu Aplinkos Apsaugos kriterijų taikymo, vykdant žaliuosius pirkimus tvarkos aprašo (Aprašo) 1 priedo III skyriumi „Biuro įranga ir buitinė technika“ .             

Techniniai reikalavimai oro kondicionavimo įrangai
	Eilės Nr.
	Rodiklis
	Reikalavimai rodikliui
	Tiekėjo siūlomos prekės rodiklių reikšmė gamintojas, modelis - nurodyti

	ORO KONDICIONIERIUS, sieninis  12 vnt. 
(vidinis blokas, išorinis blokas, valdymo pultas)  

	

	1. 
	Kompresoriaus tipas
	Inverteris
	

	2. 
	Darbo rėžimas
	šaldymas, šildymas
	

	3. 
	Darbinės temperatūros ribos šildyme 
	ne blogiau kaip -15~24° C
	

	4. 
	Darbinės temperatūros ribos vėsinime
	ne blogiau kaip -15~43° C
	

	5. 
	Šaldymo galia (nominali)
	ne mažiau 2,5 kW
	

	6. 
	Šildymo galia (nominali)
	ne mažiau 2,8 kW 
	

	7. 
	Sezoninis šaldymo efektyvumas (SEER)
	ne mažiau 6,02 (A++)
	

	8. 
	Sezoninis šildymo efektyvumas (SCOP)
	ne mažiau 4,00 (A+)
	

	9. 
	Elektros galingumas (šaldymas/šildymas) (kWh)
	0,7 /0,7
	

	10. 
	Energijos efektyvumo klasė
	ne žemesnė nei A++ 
	

	11. 
	Vidinės dalies oro srautas m3/h
	500 
	

	12. 
	Šaltnešis/freonas
	R32
	

	13. 
	Maitinimo įtampa 
	220V, 50 Hz
	

	14. 
	Automatinė  diagnostikos sistema (gedimo kodo rodymas)
	turi būti
	

	15. 
	Auto restart funkcija
	turi būti
	

	16. 
	Rėžimai
	auto, miego, energijos taupymo
	

	17. 
	Automatinė temperatūros kontrolė
	turi būti
	

	18. 
	Automatinė oro srauto krypties keitimo funkcija
	turi būti
	

	19. 
	Laikmatis
	turi būti
	

	20. 
	CE arba lygiavertis sertifikatas (pateikiama su pasiūlymu)
	turi būti
	

	21. 
	Garantija 
	ne mažiau 24 mėn.
	






Bendrieji reikalavimai:
1. Tiekėjui privaloma užpildyti visus stulpelius, teikiant pasiūlymą. Turi būti nurodyti tikslūs ir konkretūs siūlomos prekės duomenys, nepaliekant lentelėje pateiktų dydžių reikšmių tolerancijų ir tokių reikšmių, kaip „lygiavertė“, „atitinka,“ „ne mažiau“ ir pan. 

